Egész hétvégére, minden előadásra
Jelentkezési szándékát jelezze e-mailben
Meixner Veronikának:
A résztvevők létszáma korlátozott, a jelentkezőket a jelentkezés sorrendjében tudjuk tekintetbe venni.
A helyszínen csak abban az esetben vásárolhatóak jegyek, amennyiben nem fogy el előzetesen minden hely.
Helyszíni fizetéshez is előregisztráció szükséges, kérjük, hogy a részvételi szándékát helyszíni fizetés esetén is előzetesen október 1-ig jelezze a megadott e-mail címen.
Arról, hogy van-e még hely, az említett e-mail címen érdeklődhet, illetve a szabadegyetem honlapján található aktuális információ.
Előzetes jelentkezést akkor tudjuk elfogadni, ha egyidejűleg átutalja a részvételi díjat az alábbi számlaszámra:
12010659-01134645-00100009
A II. pszichológia szabadegyetem (2009, ősz) részletes programja
2009.11.7 szombat
Előadó: Meixner Veronika szakpszichológus
A krízishelyzetek mindennapi életünk elkerülhetetlen velejárói, amelyek hatására a legkiegyensúlyozottabb személyiséget is hatalmába kerítheti a bizonytalanság, a kétségbeesés vagy a teljes összeomlás. Vajon van-e olyan ember, aki soha nem élt át válsághelyzetet? Elkerülhető –e, el kell –e kerülnünk a krízist? Mit tehetünk, ha már a hullámok végképp összecsaptak a fejünk felett, s nem vagyunk olyan leleményesek, és kreatívak, mint Münchausen báró, aki saját hajánál fogva húzta ki magát és lovát a mocsárból?
a pszichológia kandidátusa
Az új kommunikációs eszközök használata ugyanúgy behálózza mindennapi életünket, mint a sok kábel és vezeték a szobánkat. A kommunikáció forradalma a társas alakzatok valamennyi szintjén megváltoztatta az emberi viselkedést, de még azt a módot is, ahogyan magunkról gondolkodunk.
Az előadás elsősorban arról szól, hogyan alakította át a hálóvilág az egyedi ember életvitelét, stratégiáit, a személyiség működését, milyen hatást gyakorol a csoportszerveződésre és az érintkezésre. Szó lesz a függőségek új fajtáiról, az internetfüggőségről és a játékfüggőségről is.
Filmklub – Filmklub – Ki a gyilkos? – Horror és erőszak a filmvásznon
Vezető: Vajda Zsuzsanna egyetemi tanár
Az erőszak és a szenvedés a művészet örök témái közé tartoznak, amelyeket minden kultúra a maga módján mutat be. Az interaktív foglalkozás során filmrészleteket tekintünk meg és arra igyekszünk választ kapni, milyen hatást gyakorolnak ránk a bemutatás különféle módjai. Saját élményünkön keresztük igyekszünk megtapasztalni, agresszívebbek leszünk-e, ha agresszíót látunk, vagy éppen együttérzésünket növeljük?
2009.11.8 vasárnap
A szexualitásról való gondolkodás elválaszthatatlan a nemiségről és a nemi szerepekről való gondolkodástól.
A nemi szerep rendkívül összetett, tetten érhetőek a veleszületett és a kulturális, társadalmi források. Ezek bemutatásán és elemzésén túl az előadás során tárgyalásra kerülnek a szexuális viselkedés ismert és kevésbé ismert formái, a nemiség, a nemi identitás, a nemi identitáskeresés régi, új és régiúj formái, illetve azok motivációs és személyiségbeli háttere.
Mindezekkel kapcsolatosan szó kerül még a szexuális élet jellegzetes zavarairól és a szexualitással kapcsolatos hiedelmekről (tévhitekről), és ezek szexuális életre gyakorolt hatásáról.
Pszichoráma Workshop a nemi szerepek, párkapcsolatok, szexualitás témakörében
Vezető: Füredi Krisztián
A pszichodráma workshop témája kapcsolódik a délelőtti előadás témájához, így a nemi szerepek, a férfi-női szerepek és a párkapcsolatok, szexualitás témái köré épülő önismereti pszichodráma workshopon nyílik alkalom résztvenni.
A pszichodrámáról: A pszichodráma egy igen mély önfeltáró csoportmódszer. A pszichodráma során a lényeg nem a beszéden van, hanem azon, hogy a pszichodráma játék által a személy átéli az adott szituációt. Ennek az átélésnek a lényege nem az, hogy a többieknek megmutassa a benne lévő érzéseket, vagy vele történteket, hanem hogy más szemszögből, más perspektívából lásson rá önmagára, és az adott problémára, szerencsés esetben eljusson a probléma kiváltó okáig, gyökeréig, megértse azt, és ezáltal jobban megértse önmagát és akár változtasson a korábbi lelki élményén, és így a következményein is.
MaPsziE honlapja: mapszie.hu
II. pszichológia szabadegyetem, 2009 ősz:
mapszie.hu/pszichologia-szabadegyetem-2009-osz
Pszichológia szabadegyetem főoldal
A mindenkori pszichológia szabadegyetemek honlapja:
mapszie.hu/szabadegyetem
A MaPszie híreinek, az aktuális és a mindenkori szabadegyetemek legaktuálisabb híreinek követése a Twitteren:
twitter.com/FurediKrisztian
Pszichológia szabadegyetem csoport a Facebookon:
www.facebook.com/group.php?gid=88599592586
Pszichológia szabadegyetem Iwiw klub:
iwiw.hu/pages/community/comdata.jsp?cID=2352926